《曾公岩》
宋代·刘宗杰

谢公高兴在东山，寻得仙岩郡邑边。
万果连峰凝碧乳，一溪鸣邑逗寒泉。
由来物外无尘景，须信壶中有洞天。
岭服已安褒诏近，莫将归梦更留连。

作者简介：刘宗杰，字唐辅，洛阳（今属河南）人（清嘉庆《广西通志》卷二一八）。神宗熙宁四年（一○七一），为京东路提点刑狱。七年，通判熙州，除秦凤路转运判官。元丰元年（一○七八），权发遣广南西路提点刑狱，以狱事致仕。哲宗元祐二年（一○八七），起为比部郎中（《彭城集》卷二○《朝散郎致仕刘宗杰可落致仕比部郎中制》）。四年，黜知郢州。元符元年（一○九八），为户部侍郎（同上书卷四九六）。